Document ID: /roh_data/filtered/fineweb-2-filterrobots_roh.jsonl.gz/26392

Davos il glatsch grischun per chauns stattan Rosine Schmid cun sia figlia Luna. Ils ultims onns han ellas creà differentas sorts da glatsch ch'èn adattadas per chauns. Uschia datti actualmain trais sorts tar la firma «Schnauziis»
- glatsch da caros (sumegliant a tschigulatta) e nusch da cocos
- glatsch da banana e nusch da cocos
- glatsch da maila e quarc
Sco quai che Rosine Schmid declera, haja la gronda part dals chauns gugent il glatsch. I dettia dentant era chauns che n'hajan betg gugent quel.
Plirs 1'000 cups producescha la firma «Schnauziis» actualmain per onn. Cunquai ch'els sajan creschids fitg l'ultim temp, vegn il glatsch producì en il Soloturn. En sia cuschina privata na vegniss ella betg da producir questa quantitad.
Tge è auter tar il glatsch per chauns?
Il glatsch è fitg saun e cuntegna blers vitamins, minerals e proteins. Tge che n'è betg da chattar en quest glatsch èn zutger e lactosa. Sco che la possessura da «Schnauziis» di, fiss quai privlus per ils chauns.
RR actualitad 08:00